kardosdrur/scandi-wiki huggingface dataset:
Natbus

En natbus er en bus, der kører om natten, og som helt eller delvist erstatter de almindelige buslinjer, sporvogne og undergrundsbaner mv. I forhold til om dagen er driften typisk reduceret, ligesom der kan være afvigende linjeføringer, så de enkelte linjer kan betjene flere områder.

I storbyer køres der typisk hver nat. Andre steder køres der kun enkelte afgange natten efter fredag og lørdag, eller der køres kun enkelte nætter om året, f.eks. til jul og nytår. Driftstiden varierer fra selskab til selskab men kan være sådan, at der er afgange fra et centralt punkt indenfor et bestemt tidsrum. For eksempel afgår mange natbuslinjer i Oslo fra Jernbanetorget fra kl. 1 til kl. 4 men ikke nødvendigvis på de samme klokkeslæt.

For at skelne natbusserne fra de almindelige buslinjer kan de være markeret på forskellig vis, for eksempel med et N før eller efter linjenummeret, der måske eller måske ikke er identisk med en tilsvarende daglinje. Selve busserne vil normalt være de samme som dem, der benyttes om dagen. I nogle tilfælde er de fælles med linjer, der kører samme eller næsten samme vej om dagen, men de kan også være fælles med linjer, der kører helt andre veje. For eksempel deler Movias natbuslinje 91N busser med linje 600S, som den minder meget om, mens linje 94N modsat deler busser med linje 250S, som den kun møder et enkelt sted undervejs.

Et alternativ eller supplement til natbusser er at lade almindelige buslinjer køre hele døgnet, hvilket blandt andet er tilfældet for A-busserne, linje 5C og nogle af S- og R-busserne på Sjælland, metrobusserne i Berlin og visse buslinjer i London og Oslo. Det er ofte en fordel for passagerer, der derved kan benytte de samme linjer som i dagtimerne.

Natbusser i Danmark 

I hele landet er der i juleperioden indsat natbusser, der kører natten efter fredag og lørdag, så folk kan komme hjem fra julefrokoster og familiefester. I byerne Aarhus, Aalborg, Esbjerg, København, Køge og Odense kører der natbusser hele året. 

I Aarhus, Esbjerg og Køge kører natbusserne udelukkende natten efter fredag og lørdag. I Odense er det de regionale ruter fra FynBus, der udgør natbusdriften med forbindelse til stort set hele Fyn. Disse busser kører udelukkende natten efter fredag og lørdag.

I Aalborg og København kører natbusserne alle dage hele året. I Aalborg er driftsperioden søndag-torsdag dog kun fra kl. 23.00 til kl. 01.30, hvorimod der i weekenden køres til kl. 5.15 om morgenen. København er den eneste by i Danmark med busdrift i døgndrift alle ugens dage.

Natbustillæg 
Indtil midten af 2000'erne var det kutyme at trafikselskaberne opkrævede et natbustillæg på det dobbelte af den samlede billetpris om dagen, men på grund af et par uheldige episoder i flere af trafikselskaberne er disse tillæg efterfølgende blevet afskaffet. Midttrafik er det sidste af de danske trafikselskaber der har bibeholdt natbustillægget.

Se også 

 Natbusser (Nordjyllands Trafikselskab)

Referencer 

Busser
Döme Sztójay

Döme Sztójay (født 5. januar 1883 i Versec, død 22. august 1946 i Budapest, Ungarn) var en ungarsk politiker. Han var Ungarns statsminister fra 15. marts til den 29. august 1944, hvor han samtidigt bestred posten som udenrigsminister. 

Ved Tyskland besættelse af Ungarn 15. marts 1944 blev Miklós Horthy tvunget til at udnævne Sztójay til statsminister. Sammen med László Baky og László Endre organiserede Sztójay deportationen af Ungarns jøder til de nazistiske interneringslejer. På under to måneder mellem den 14. maj og den 8. juli blev 437.402 jøder deporteret fra Ungarn til Auschwitz.

Ved 2. verdenskrigs afslutning flygtede Sztójay til Tyskland, men han blev senere udleveret af De Allierede til Ungarn for at blive stillet for en folkedomstol. Sztójay blev dødsdømt for forbrydelser mod menneskeheden og blev henrettet ved skydning i august 1946.

Eksterne henvisninger 

Personer fra Ungarn
Krigsforbrydere
Personer henrettet ved skydning
Forbrydere i Holocaust
Holocaust i Ungarn
Politikere fra Ungarn
Joseph Farah

Joseph Farah (Født 6. juli 1954 i Paterson, New Jersey) er en arabisk-amerikansk forfatter, journalist og chefredaktør på den konservative netavis WorldNetDaily (WND). 

Hans forældre var af syriske og libanesiske ophav. Hans far, John, var en skolelærer. Han er gift med Elizabeth Farah, og er evangelisk kristen. Farah arbejdede i seks år som nyhedsredaktør på Los Angeles Herald Examiner. Den 22. juli 1990, blev Farah redaktør i Sacramento Union. 

Han lancerede WorldNetDaily i 1997. Joseph Farah blev tildelt Washington Times Foundation National Service Award i 1996. 

Farah er blandt dem som har stillet spørgsmål om Barack Obama`s status som født statsborger i USA og dermed om han egentlig ret til at være USAs præsident. Farah er en af mange som krævde at Obama skulle fremlægge sin fødselsattest som beviser at han er født i USA.

Eksterne henvisninger 

Journalister fra USA
Apple TV

Apple TV er en digital media modtager udviklet og solgt af Apple Inc. Den er en lille boks designet til at afspille digitalt indhold fra:
 iTunes Store
 YouTube, Flickr, MobileMe, NBA League Pass, MLB.tv, Vimeo, Netflix
 Pt (2012) ikke i Danmark: NHL GameCenter
 Kun i Apple TV 2; i Apple TV 3 og 4 kan man ikke lytte til gratis Internetradio kanaler fra f.eks. live365.com. Det er fjernet. Til gengæld kan man købe adgang til Apple Music (!).
 Apple TV kan også modtage digitalt indhold fra enhver Mac OS X eller Windows computer, som kører iTunes – og sender SDTV eller HDTV (version 3) op på en bredskærms fjernsyn – i tredje generation også via AirPlay med nyere Apple computere. Muligvis skal det digitale indhold transcodes til de formater som Apple TVs hardware understøtter.

En tredje generation af Apple TV blev introduceret d. 7. marts 2012, med et par nye egenskaber såsom højere opløsning (1080p) og en ny brugergrænseflade. Den har en indbygget 6W strømforsyning og bruger 0,8 Watt i standby og 1,9 Watt i brug.

Der er 8 Gbyte flash-lager.

Der er mulighed for TOSLINK, HDMI, ethernet og wi-fi kommunikation. Der er også et mikro-USB stik som dog (pt) kun er beregnet til service – og f.eks. pt er uegnet til hardiskbokse med USB-port. Der er en infrarød-modtager til den medfølgende infrarøde-fjernbetjening. Apple TV kan også fjernstyres via en App i iPod eller iPhone.

Der er ingen traditionelle harddiske i anden og tredje generation af Apple TV.

Se også 
 Ubuntu TV

Kilder/referencer

Eksterne henvisninger 

 http://www.apple.com/appletv/
 Apple TV Support – official product support
TV uden tv pakker med AppleTV - en dansk sproget Facebook gruppe der handler om Apple TV som kilde til "TV"

TV
Tv-apparater
IOS (Apple)
Smarte enheder
Medieafspillere
Europæiske ERV

Europæiske ERV er det første rejseforsikringsselskab, der blev grundlagt i Danmark i 1921, efter at en rig tømmerhandler fra Budapest ved navn Max von Engel begyndte at oprette forsikringsselskaber for rejsegods forskellige steder i Europa i 1920. Europæiske ERV har ét kontor i Danmark, hvilket ligger på Frederiksberg, København. Europæiske ERV har indtil januar 2012 heddet Europæiske Rejseforsikring.

Europæiske ERV er en 100% ejet dattervirksomhed af Europäische Reiseversicherung AG, der har hovedsæde i München, Tyskland og de er dermed en del af en organisation, der er repræsenteret i 17 lande og på verdensplan årligt har mere end 40 millioner rejseforsikringskunder.

De primære forretningsområder hos Europæiske ERV er rejseforsikringer samt international sygeforsikring. Disse forsikringer sælges enten som gang-til-gang forsikringer eller som årsrejseforsikringer i forbindelse med kundernes ferierejser, forretningsrejser eller udstationering. Internationale sygeforsikringer sælges enten direkte, via forsikringsselskaber eller mæglere.

Europæiske ERV etablerede det første servicekontor på Mallorca i 1971. Siden er yderligere 10 servicekontorer (EURO-centre) kommet til, der er fordelt på alle kontinenter. Alle kontorer har skandinaviske medarbejdere, som taler de lokale sprog og kender sygehusvæsenet og retssystemet på stedet. Europæiske ERV etablerede deres egen alarmcentral i København i 1961. Alarmcentralen giver assistance til alle Europæiske ERV's rejsende i tæt samarbejde med servicekontorerne og hjælper deres rejsende med alt fra kontakt til hospitaler og læger, booking af ambulancefly og flybilletter, til udbetaling af penge på stedet. Alarmcentralen samarbejder med 40.000 hospitaler og 10.000 læger i hele verden og har åbent 24 timer i døgnet, 365 dage om året.

Eksterne henvisninger 
 Europæiske Rejseforsikrings hjemmeside 
 Europäische Reiseversicherung AG 
 Gang-til-gang forsikringer 
 Årsrejseforsikringer 

Forsikringsselskaber i Danmark
Almindelig kløvtand

Almindelig kløvtand (Dicranum scoparium), også kaldet kostkløvtand, er et meget almindeligt mos på sur og næringsfattig jord. Det danner udstrakte, bløde tæpper med ensidigt vendte skudspidser. Det videnskabelige navn scoparium betyder 'kosteagtig' og hentyder til, at mosset med sine krumme skudspidser kan minde om en omvendt kost.

Almindelig kløvtand bliver 3-10 cm høj og har smalle, 5-8 mm lange, krumme og tandede blade, der er forsynet med en tydelig ribbe. Ribben er på den øvre del af bladets underside forsynet med lameller, hvilket adskiller alm. kløvtand fra de andre danske arter i slægten Dicranum, bortset fra bølgebladet kløvtand. Disse lameller kan skimtes med en kraftig lup. Stænglerne er beklædt med rhizoidfilt, hvilket hjælper til at holde sammen på mostæppet og mod udtørring, fordi rhizoiderne vha. kapillærkraften i højere grad kan holde på vandet. Sporehuse er almindelige, men planten formerer sig også vegetativt med afbrækkede skudspidser. Hvis man f.eks. stryger hånden over mostæppet, vil man se mange skudspidser springe i vejret.

Almindelig kløvtand er udbredt over store dele af den nordlige halvkugle. Mod syd til Nordafrika, Tyrkiet, Kaukasus og Mellemamerika. Desuden er den kendt fra Andes-bjergene og New Zealand.

Noter

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Christiansen, M. Skytte. Flora i farver 2. Sporeplanter, 1978, Politikens Forlag, .
 Smith, A. J. E. The Moss Flora of Britain and Ireland, 2004, Cambridge University Press, .

Eksterne henvisninger 

 www.biopix.dk Billeder

Planter i Danmark
Dicranaceae
Svøbeteknik

Svøbeteknik er en gammel håndværksteknik til fremstilling af buede smågenstande af tynd finer eller bark. Den er også kendt som svepteknik (låneord fra svensk).

Med svøbeteknik kan man fx fremstille tejner, shakerbokse eller barkæsker, hvor det tynde og let bøjelige materiale formes i runde buer, altså bliver svøbt. Der er en fællesmængde, hvor det fremstillede ud over at være lavet med svøbeteknik også hører under spånsløjd, men kun når spånerne er formet i rundbuestil ved svøbeteknik. Svøbeteknik forbindes mest med ovale beholdere.

Andre betydninger 
Grundbetydningen af at svøbe er at omvikle noget, især med et blødt, bøjeligt materiale. Derudover findes det gamle navneord en svøbe om en pisk med kort skaft og lang snor (piskesnert), der let vikler sig omkring det, der bliver slået efter. Heraf følger at svøbeteknik kan have flere betydninger.
 Svepteknik inden for husflid og sløjd, tidligere også i håndværk, som beskrevet ovenfor
 Metode til svøbning af småbørn med tekstil
 Teknik til at slå med en svøbe (pisk)

Henvisninger 
 Svepteknik (20:16) film på svensk på YouTube om svøbeteknik

Sløjd
Kulturteknik
Håndværk
Husflid
Vindmøller på Bornholm

Dette er en liste over de i  eksisterende vindmøller på Bornholm, Danmark.

Listen

Kilder

Eksterne henvisninger
 Vindmøller på Bornholm hos Bornholms Museum 
 Vindmøller på Bornholm

Vindmøller i Danmark
Bygninger, konstruktioner og anlæg i Bornholms Regionskommune
Lister over bygninger, konstruktioner og anlæg i Danmark
Sándor Tarics

Sándor "Alex" Tarics (23. september 1913 i Budapest, Ungarn - 21. maj 2016) var en ungarsk vandpolospiller, som vandt guld i vandpolo ved OL i Berlin sammen med det ungarske hold.

Tarics var som 22-årig én af de yngste på det ungarske hold, da de i medaljespillet spillede 2-2 mod Tyskland og 3-0 mod Belgien og 5-0 Frankrig og der med vandt olympisk guld.

Tarics var i 2012 med sine 98 år den ældste OL-guld-vinder i live. Derfor var han i London for at besøge OL-værtsbyen 2012 som særlig æresgæst.

Tarics boede i Belvedere udenfor San Francisco og han fik amerikansk statsborgerskab i 1952.

Eksterne henvisninger 

 Ældste OL-vinder husker hagekors i Berlin – DR
 Hungarian Ambiance: The world oldest living Olympic champion is water polo player Sándor Tarics  

Vandpolospillere fra Ungarn
Personer fra Budapest
Hundredårige
2N2222-familien

2N2222-familien omfatter bipolare transistorer, som er baseret på mikrochips, der deler egenskaber. Ifølge JEDEC JESD370B fra 1982 hedder den husuafhængige 2N2222-familiens mikrochip 2C2222. 2N2222-familien er bipolare transistor baseret på silicium og er af polariteten NPN.

2N2222-familien er designet til lav til middel strøm, lav effekt, middel spænding, og kan arbejde ved moderat hurtige hastigheder. 2N2222 laves med et TO-18 metalhus som vist på billedet. Der er kommet 2C2222-chips der er pakket ind i det billigere TO-92 plasthus og denne variant er kendt som PN2222 eller P2N2222, der har lignende specifikationer undtagen for den lavere maksimum kollektor strøm.

2N2222 regnes for at være en meget almindelig transistor,

og den er brugt som eksempel på en NPN-transistor. Den er også tit anvendt som en småsignal transistor,

og den er stadig en lille transistor til almen anvendelse

med vedvarende popularitet.

2N2222 var en del af en familie af enheder beskrevet af Motorola ved et 1962 IRE kongres.

Siden da er den blevet lavet af mange halvlederfabrikanter, f.eks., Texas Instruments.

Tabel over 2N2222-lignende transistorer med 2C2222-mikrochip

Se også 
 Universaltransistor

Kilder/referencer

Eksterne henvisninger 

 Datasheet for Fairchild Semiconductor's equivalent PN2222 (PDF) 
 2N2222 Transistor History, Packaging and Datasheet 

Kommercielle transistorer
Andrew McCollum

Andrew McCollum (født 4. september 1983) er medstifter af Facebook. Han gik på Harvard Universitet i med Mark Zuckerberg og de andre medstiftere af hjemmesiden. Han arbejdede for Facebook fra februar 2004 til september 2006.

Han dimitterede fra Havard i 2007 med en bachelorgrad i computer science.

Han er investor i den danske virksomhed Opbeat.

Personer fra USA
Facebook
Teatervidenskab

Teater og performancestudier (tidligere Teatervidenskab) er en uddannelse placeret på Institut for Kunst- og Kulturvidenskab på Københavns Universitet. Teatervidenskab er en teoretisk funderet uddannelse, som omhandler teatret som kunstart.

Eksterne kilder og henvisninger 
 Om uddannelsen på   Københavns Universitets websted.

 
Videregående uddannelser i Danmark
Videnskab
Institut for Kunst- og Kulturvidenskab

Institut for Kunst- og Kulturvidenskab (IKK) er et institut på Københavns Universitet, hvor der bl.a. udbydes studier indenfor litteraturvidenskab, kunsthistorie, teatervidenskab, musikvidenskab og dansevidenskab.

Instituttet udbyder tværfaglige kandidatuddannelser og indgår i samarbejder med andre institutter om tværfaglige forløb på bachelor- og kandidatniveau.

Kilder 
 Hjemmeside

Uddannelsesinstitutioner i København
Rebel Against Yourself

Rebel Against Yourself er det tredje studiealbum af den danske rockgruppe The Storm, der udkom den 29. august 2011 på gruppens eget selskab  WR Production i samarbejde med Universal Music. Albummet er inspireret af navne som Abba, Dire Straits og Pet Shop Boys, og modsat gruppens tidligere album, har de bevæget sig væk fra den tunge rocklyd til en mere nordisk poplyd. The Storm har bl.a. samarbejdet med Electric Lady Lab, Engelina, og med den svenske rockgruppe Kent på to af albummets numre, heriblandt andensinglen "My Crown". Førstesinglen, "Lost in the Fire" blev The Storm største hit til dato, med en platin-certificering for over 30.000 solgte downloads.

Rebel Against Yourself debuterede som nummer fem på album-listen med et salg på 955 eksemplarer i den første uge. Albummet tilbragte blot fire uger på hitlisten.

Spor

Kilder

Eksterne henvisninger 

Album fra 2011
The Storm-album
Trind fyrremos

Trind fyrremos (Pleurozium schreberi) er et meget almindeligt mos på sur og næringsfattig jord. Det kendes let på sine bleggrønne, stive mostæpper og rødbrune stængler. Det videnskabelige navn schreberi har trind fyrremos fået efter den tyske bryolog Johann Christian Daniel von Schreber (1739-1810). Mossets grene og stængler er trinde pga. dets hule blade, heraf kommer det danske navn.

Trind fyrremos har glinsende, regelmæssigt fjergrenede skud. Bladene er 2 mm lange og meget hule. De er afrundede eller har en lille, but spids. Bladet er uden ribbe eller den er kort og dobbelt. De hule, overlappende blade, som er presset mod stænglen, er med til at holde vand indesluttet og forsinke udtørring. Trind fyrremos kan minde om hulbladet fedtmos, men sidstnævnte har grøn stængel.

Trind fyrremos har en tendens til at ophobe metaller og andre giftstoffer. Den er derfor en indikator for forurening. 

Arten har tidligere, ligesom alm. etagemos, været anvendt til at tætne huse med, f.eks i Sverige, hvor den er meget almindelig i de store nåleskove. 

Trind fyrremos er udbredt i de tempererede og kolde dele (Taiga) af den nordlige halvkugle. Den findes desuden i Tyrkiet, Kaukasus, Mellemamerika, det nordlige Sydamerika og Ethiopien.

Noter

Kilder 
 Andersen, A.G. et al. Den danske mosflora. I. Bladmosser, 1976, Gyldendal, .
 Christiansen, M. Skytte. Flora i farver 2. Sporeplanter, 1978, Politikens Forlag, .
 Smith, A. J. E. The Moss Flora of Britain and Ireland, 2004, Cambridge University Press, .

Eksterne henvisninger 

 www.biopix.dk Billeder

Planter i Danmark
Hylocomiaceae
Kim Hyŏng-jik

Kim Hyŏng-jik (født 10. juli 1894, død 5. juni 1926) var en koreansk uafhængighedsaktivist og kommunistisk politiker. Kim var gift med Kang Pan-sok. Han var far til grundlæggeren af Nordkorea, Kim Il-sung, og oldefar til den nuværende øverste leder af landet, Kim Jong-un.

Der vides ikke meget om Kim Hyŏng-jik. Hans familie var, i den tid Japan holdt Korea besat, med i kampen for et uafhængigt Korea, og i 1920 skulle familien være flygtet til Manchuriet. Ifølge sønnen Kim Il-sungs officielle statsbiografi, var Kim leder af den anti-japanske nationale befrielsesbevægelse.

Kim Hyŏng-jik blev gift kristen, men blev senere i livet ateist.

Familietræ

Notater 

Kommunister fra Korea
Koreanere
Sikasso (region)

Sikasso er en region i Mali. Den ligger længst mod syd i landet og grænser til regionerne Ségou og Koulikoro. Den grænser også til landene Guinea i vest, Elfenbenskysten i syd og Burkina Faso i øst.

Administrativ inddeling 
Sikasso er inddelt i syv kredse (Cercle).

Malis regioner
Jacob Barsøe

Jacob Barsøe (født 21. september 1988) er en dansk eliteroer, der deltager i letvægtsfireren ("guldfireren") ved OL i London 2012.

Barsøe begyndte at ro i 2005 som sekstenårig, og han debuterede som landsholdsroer i 2009. I 2010 var han med i letvægtsotteren, der vandt sølv ved EM. Året efter kom han med i letvægtsfireren sammen med de to OL-guldvindere fra Beijing 2008 Eskild Ebbesen og Morten Jørgensen samt Kasper Winther Jørgensen, der var kommet med efter OL. Denne besætning skulle derpå sikre deltagelsen ved OL i 2012, og undervejs har båden vundet tre World Cup-sejre. Udtagelsen blev sikret med en femteplads ved VM i Bled i september 2011.

Noter

Kilder / Eksterne henvisninger 
 
 

Olympiske roere fra Danmark
Deltagere for Danmark ved sommer-OL 2012
Deltagere for Danmark ved sommer-OL 2016
Medaljevindere fra Danmark ved sommer-OL 2012
Olympiske bronzemedaljevindere fra Danmark
Medaljevindere fra Danmark ved sommer-OL 2016
Olympiske sølvmedaljevindere fra Danmark
Kasper Winther Jørgensen

Kasper Winther Jørgensen (født 21. marts 1985) er en dansk eliteroer, og har været en del af letvægtsfireren ("Guldfireren") ved OL i London 2012 (OL bronze) og OL i Rio de Janeiro 2016 (OL sølv). Vandt VM og EM guld 2013 og 2014 samt indehaver af verdensrekorden, sat i 2014 til VM i Amsterdam.

Jørgensen begyndte at ro i 2001 som sekstenårig, og han debuterede som landsholdsroer i 2006. Efter OL 2008 kom han med i letvægtsfireren sammen med blandt andet de to OL-guldvindere Eskild Ebbesen og Morten Jørgensen. Denne besætning blev samlet vinder af World Cup i 2009 og VM-sølv samme år. I 2011 kom Jacob Barsøe med i båden, hvorpå disse fire skulle sikre deltagelsen ved OL i 2012. Den blev sikret med en femteplads ved VM i Bled i september 2011. De fire roere har desuden vundet tre World Cup-løb.

Kasper Winther Jørgensen blev cand.psyk. på Københavns Universitet i 2012.

Noter

Kilder / Eksterne henvisninger 
 

Roere fra Danmark
Deltagere for Danmark ved sommer-OL 2012
Deltagere for Danmark ved sommer-OL 2016
Medaljevindere fra Danmark ved sommer-OL 2012
Olympiske bronzemedaljevindere fra Danmark
Medaljevindere fra Danmark ved sommer-OL 2016
Olympiske sølvmedaljevindere fra Danmark
Odense Tugthus

Odense Tugt- og Manufakturhus i Klaregade i Odense, blev opført i 1752 og fungerede som straffe- og tvangsarbejdsanstalt for fattigfolk fra hele Fyn. Tugthuset i Odense blev sammen med tugthusene i Stege, Viborg og København opført af kong Frederik V med det formål at fattige og udstødte skulle indespærres og tvangsarbejde for føden. Tugthuset i Odense er det eneste af de fire, der stadig står i dag.

Bygningen huser i dag Odense Kommunes Ældre- og Handicapforvaltning.

Kilder og eksterne henvisninger 
 Historiens Hus – Odense Tugt- og Manufakturhus

Tugthus
Tugthus
Nedlagte fængsler i Danmark
Etableret i 1752
Nordkjosbotn

Nordkjosbotn er en lille by ved Lyngenfjorden i Nord-Norge. Byen ligger i Balsfjord kommune i Troms og Finnmark fylke. Byen havde 400 indbyggere i 2011. 

Nordkjosbotn kaldes undertiden for Nordnorges største vejkryds. Det er her, at Europavej E6 (mellem Kirkenes i Norge og Trelleborg i Sverige) møder Europavej E8 (mellem Tromsø i Norge og Åbo i Finland).

Byer i Troms og Finnmark
Byer i Norge
Balsfjord
Rama (Ontario)

Rama er en landsby i den canadiske stat Ontario, byen er især kendt for sit casino, Casion Rama, som udover casinoet også udgør et hotel og underholdningscenter. Udover Casino Rama, er der også en stor sportshal kaldet, Mnjikaning Arena Sports Complex. Rama opstod i begyndelsen af 1800-tallet, da landmænd ryddede området for at kunne dyrke landet, hvilket var meget svært, da jorden var meget stenholdig og dækket af Weymouth-Fyrretræer. Det er stærkt begrænset, hvad man ved om området og bebyggelsen, der skulle blive til Rama før 1826. 

En teori går ud på at Rama, lagde navn til Rama højen nævnt i Mormons Bog.

Referencer

Eksterne henvisninger 
 Ramas historie 

Byer i Ontario
La Délicatesse

La Délicatesse er en fransk romantisk komedie fra 2011. Filmen bygger på bogen af samme navn, der er skrevet af den ene af instruktørerne David Foenkinos. Bogen har i Frankrig solgt mere end 700.000 eksemplarer

Handling 
Filmen handler om Nathalie (Audrey Tautou), der som ung mister sin drømmemand i en bilulykke. Hun vælger at bearbejde sin sorg ved at begrave sig i arbejde, men kan alligevel ikke slippe mindet om sin elskede, som hun stadig tre år efter ulykken dagdrømmer om. Hun bemærker derfor heller ikke, at hendes, i øvrigt gifte, chef Charles (Bruno Todeschini) har forelsket sig i hende og desperat prøver at fange hendes opmærksomhed. I stedet bliver det en af hendes medarbejdere, den lidt kiksede svensker Markus (François Damiens), der ved at afbryde en af hendes dagdrømme, ender med at få hende ud af hendes selvvalgte fængsel og erkende at kærligheden ikke nødvendigvis er en engangsforestilling, selvom dens veje ofte er uransaglige.

Medvirkende 
 Audrey Tautou – Nathalie Kerr
 François Damiens – Markus Lundl
 Bruno Todeschini – Charles
 Mélanie Bernier – Chloé, Nathalies sekretær
 Joséphine de Meaux – Sophie

Indtjening 
I Frankrig har 723.420 set filmen.

Eksterne henvisninger

Kilder 

Komediefilm fra Frankrig
Delicatesse, La